วัคซีนโรคอีสุกอีใส

วัคซีนโรคอีสุกอีใส เป็นวัคซีนที่ใช้ป้องกันอีสุกอีใส วัคซีนหนึ่งเข็มสามารถป้องกันโรคขนาดปานกลางได้ 95% และโรคขั้นรุนแรงได้ 100% การให้วัคซีนสองเข็มจะให้ผลที่มีประสิทธิภาพมากกว่าเพียงหนึ่งเข็ม ถ้าให้แก่ผู้ที่ไม่มีภูมิคุ้มกันโรคภายในห้าวันหลังจากที่ได้รับเชื้ออีสุกอีใส วัคซีนจะสามารถป้องกันเชื้อโรคในผู้ติดเชื้อได้เกือบทุกราย ทั้งนี้การให้วัคซีนแก่ประชากรกลุ่มใหญ่จะสามารถป้องกันผู้ที่ไม่ได้รับวัคซีนได้อีกด้วย วิธีการให้วัคซีนคือการฉีดเข้าชั้นใต้ผิวหนัง ส่วนวัคซีนชนิดหนึ่งชื่อว่า วัคซีนโซสเตอร์ ใช้ป้องกันโรคที่มาจากไวรัสชนิดเดียวกัน
องค์การอนามัยโลก (WHO) แนะนำการให้วัคซีนตามกำหนดการให้วัคซีนเท่านั้นถ้าประชากรที่ได้รับวัคซีนของประเทศดังกล่าวมีจำนวนมากกว่า 80% แต่ถ้าประชากรที่ได้รับวัคซีนมีจำนวนเพียง 20 ถึง 80% ก็เป็นไปได้ว่าประชากรที่จะติดเชื้อโรคเมื่ออายุมากขึ้นก็จะมีจำนวนมากขึ้นและผลโดยรวมก็อาจแย่ลงตามไปด้วย ข้อแนะนำสำหรับการให้วัคซีนในประเทศสหรัฐอยู่ที่สองเข็ม โดยเริ่มเข็มแรกเมื่อเด็กอายุสิบสองถึงสิบห้าเดือน 2017 มี 23 ประเทศได้แนะนำให้มีการฉีดวัคซีนแก่เด็กทุกคน เก้าประเทศแนะนำเฉพาะกลุ่มที่มีความเสี่ยงสูง สามประเทศแนะนำเฉพาะบางส่วนของประเทศ ในขณะที่ประเทศอื่นไม่มีการแนะนำ แต่ทั้งนี้ไม่ใช่ทุกประเทศที่มีการจัดหาวัคซีนเนื่องจากราคาของวัคซีน ในสหราชอาณาจักร มีการอนุญาตใช้งาน Varilrix วัคซีนไวรัสเชื้อเป็น ให้กับเด็กที่มีอายุ 12 เดือน
วัคซีนนี้มีความปลอดภัยสูง ผลข้างเคียงเล็กน้อยอาจได้แก่ อาการปวดบริเวณที่ฉีดวัคซีน มีไข้ และผื่นผิวหนัง ผลข้างเคียงขั้นรุนแรงนั้นพบได้น้อยมากและส่วนใหญ่มักเกิดในกลุ่มของผู้ที่มีการกดการทำงานของภูมิคุ้มกัน ควรต้องใช้ความระมัดระวังในการใช้วัคซีนนี้ในผู้ที่ติดเชื้อเอชไอวี/เอดส์ และไม่แนะนำให้ใช้ในผู้ที่อยู่ในระหว่างการตั้งครรภ์ อย่างไรก็ตาม มีบางกรณีที่มีให้การวัคซีนในระหว่างการตั้งครภ์และไม่พบผลลัพธ์เชิงลบใด ๆ การให้วัคซีนนี้อาจทำโดยการให้เพียงตัวเดียวหรือร่วมกับวัคซีนเอ็มเอ็มอาร์ ซึ่งมีชื่อเรียกว่าวัคซีนเอ็มเอ็มอาร์วี วัคซีนนี้ผลิตจากเชื้อไวรัสที่อ่อนฤทธิ์
วัคซีนไวรัสวาริเซลลาซอสเตอร์ลดฤทธิ์ สายพันธุ์โอกะ ได้รับการพัฒนาโดยมิจิอากิ ทากาฮาชิกับเพื่อนร่วมงานในประเทศญี่ปุ่นช่วงต้นคริสต์ทศวรรษ 1970 จากนั้นใน ค.ศ. 1981 ทีมนักวัคซีน (vaccinologist) สัญชาติอเมริกันของMaurice Hilleman พัฒนาวัคซีนโรคอีสุกอีใสในสหรัฐ ตามฐานจากไวรัสวาริเซลลาซอสเตอร์ "สายพันธุ์โอกะ" การจำหน่ายวัคซีนอีสุกอีใสครั้งแรกเกิดขึ้นเมื่อ ค.ศ. 1984 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน

** อ้างอิง**

**อ่านเพิ่ม**
 cite book | vauthors = ((World Health Organization)) | title = The immunological basis for immunization series : Module 10: Varicella-zoster virus | publisher = World Health Organization (WHO) | date = May 2008 | hdl = 10665/43906 | isbn = 9789241596770 | hdl-access=free -  date=March 2013 - cite book | publisher = Centers for Disease Control and Prevention (CDC) | title = Epidemiology and Prevention of Vaccine-Preventable Diseases | veditors = Hamborsky J, Kroger A, Wolfe S | edition = 13th | location = Washington D.C. | year = 2015 | chapter = Chapter 22: Varicella | chapter-url = https://www.cdc.gov/vaccines/pubs/pinkbook/varicella.html | isbn = 978-0990449119 - cite book | name-list-style = vanc | chapter = Chapter 17: Varicella | chapter-url = https://www.cdc.gov/vaccines/pubs/surv-manual/chpt17-varicella.html | editor-last1 = Roush | editor-first1 = Sandra W. | editor-last2 = Baldy | editor-first2 = Linda M. | editor-last3 = Hall | editor-first3 = Mary Ann Kirkconnell | title = Manual for the surveillance of vaccine-preventable diseases | publisher = Centers for Disease Control and Prevention (CDC) | location = Atlanta GA | url = https://www.cdc.gov/vaccines/pubs/surv-manual/ | date = 9 January 2020 

**แหล่งข้อมูลอื่น**
 cite web | title=Chickenpox Vaccine Information Statement | website=U.S. Centers for Disease Control and Prevention (CDC)| date=10 August 2021| url=https://www.cdc.gov/vaccines/hcp/vis/vis-statements/varicella.html - cite web | title=Chickenpox (Varicella) Vaccination | website=U.S. Centers for Disease Control and Prevention (CDC) | date=25 February 2021 | url=https://www.cdc.gov/vaccines/vpd/varicella/ - Chickenpox Vaccine
หมวดหมู่:อีสุกอีใส
หมวดหมู่:วัคซีนเชื้อเป็น
หมวดหมู่:วัคซีน
หมวดหมู่:สิ่งประดิษฐ์ของญี่ปุ่น